Source: http://www.gazetasv.ro/csm-bucovina-suceava-si-a-propus-sa-revina-in-trei-patru-ani-in-superliga/
Timestamp: 2018-11-19 16:31:32+00:00

Document:
CSM Bucovina Suceava și-a propus să revină în trei-patru ani în SuperLigă | GazetaSV.ro
Autor: Dănuţ Chidoveţ 21 februarie 2018
CSM Bucovina Suceava si-a propus sa revina in maximum patru ani de zile in SuperLiga Nationala de rugby. E obiectivul anuntat de antrenorul Marius Coltuneac, miercuri, intr-o conferinta de presa la care au mai luat parte principalul sponsor al echipei, dar si doi dintre cei mai exponentiali jucatori.
Instalat la inceputul acestui sezon la carma echipei locale de rugby, Marius Coltuneac considera ca revenirea celor de la CSM Bucovina pe prima scena trebuie pregatita din timp pentru a evita situatia neplacuta din vara trecuta, cand gruparea suceveana a promovat, dar nu s-a putut inscrie in SuperLiga din cauza problemelor financiare, a lipsei infrastructurii si a subtirimii lotului de jucatori. “Pacat ca acea promovare nu s-a concretizat printr-o participare in SuperLiga. Timpul a fost prea scurt. Pe langa problemele financiare, trebuia sa aducem si cativa jucatori consacrati in vara. Nu ne puteam prezenta cu niste jucatori carora sa le punem in pericol integritatea fizica. A fost o situatie care ne-a ambitionat insa. Nu mai vrem sa fim luati pe nepregatite si de aceea am optat pentru un nou proiect, prin care, in trei-patru ani, sa formam o echipa competitiva cu care sa promovam in SuperLiga”, a declarat Marius Coltuneac, care are sub comanda sa 39 de jucatori, a caror medie de varsta este de doar 23 de ani.
Exista un proiect pentru modernizarea bazei sportive Unirea
In privinta infrastructurii, directorul-adjunct Valerica Gherasim a precizat ca CSM Suceava are un proiect de modernizare a bazei sportive Unirea, locul unde echipa locala de rugby isi disputa meciurile de pe teren propriu: “Din anul 2005, cand clubul CSM Suceava a preluat baza Unirea, acolo s-au facut doar cateva mici investitii. Acum, exista un proiect pentru modernizarea terenului de rugby, care prevede printre altele refacerea tribunelor si instalarea unei tabele de marcaj electronica. Trebuie sa recunoastem ca acea promovare ne-a luat si pe noi prin surprindere”.
Au un buget cumulat de 340.000 de lei pentru acest an
Echipa locala de rugby conteaza in acest an pe un buget de aproximativ 340.000 de lei, bani cu care abia se va descurca la nivelul Diviziei Nationale. “Bugetul alocat de la MTS pentru sectia de rugby este de 40.000 de lei, bani care nu ne-ar ajunge nici pentru trei meciuri. Noroc de Primarie si de Consiliul Local, care ne-au alocat un buget de 300.000 de lei. Fara acesti bani nu am putea activa nici la copii si juniori. N-am exista!”.
Baitan taie frunze la caini din scaunul de director al CSM
Pe langa sprijinul autoritatilor locale si centrale, CSM Bucovina are un suport financiar si din partea unor sponsori precum Alin Cretu si Andrei Puiu. Singurul care nu trage la aceiasi caruta pare sa fie chiar directorul CSM Suceava, Vasilica Baitan, care nici macar nu s-a sinchisit sa dea ochii cu presa, desi era asteptat la conferinta de astazi. “Sunt dezamagit ca domnul director Vasilica Baitan nu-si gaseste timp pentru noi. Nu am vazut din partea dumnealui niciun proiect legat de echipa de rugby. Nu am vazut nicio initiativa prin care sa atraga sponsori sau macar sa-i tina pe aceia care sunt deja langa echipa. Cel mai simplu pentru dumnealui este sa spuna <<Nu avem bani!>>. Anul trecut nu a fost in stare nici sa cheltuieasca tot bugetul primit, iar dupa promovarea echipei a tinut hotelul clubului inchis doua luni. Cica pentru dezinsectie”, a reclamat principalul sponsor al echipei, Alin Cretu, cel care le va asigura jucatorilor si cantonamentul de iarna la un complex turistic ce va fi inaugurat la Malini.
La Suceava, un rugbist castiga mai putin decat un asistat social
Purtatorul banderolei de capitan, Lucian Preutescu, a tras si el un semnal de alarma asupra saraciei in care se zbate de ani de zile rugbyul sucevean. “De cand sunt eu la aceasta echipa, din 2006, aici se joaca doar cu inima. Imaginati-va ca un jucator a primit anul trecut mai putini bani decat un asistat social. Am castigat Divizia Nationala, chiar daca, de multe ori, n-am avut parte de nici macar o masa. Alte cluburi au cheltuit miliarde, in timp ce Suceava a reusit sa devina campioana cu cateva sute de mii de lei. Apoi, sunt oamenii langa noi si care vin cu bani de acasa. Chiar daca si-ar permite o vacanta oriunde in lume, prefera sa ramana acasa si sa aduca bani la rugby. Material uman exista. CSS Gura Humorului si LPS Suceava furnizeaza in permanenta jucatori. Problema este ca acesti copii se pierd la un moment dat, pentru ca nu-i poti tine la echipa cu o indemnizatie lunara de 200-300 de lei. Acum, avem o generatie noua, care are insa nevoie de meciuri in picioare, de o pregatire adecvata, de o sala de forta, de un buget stabil la echipa, de niste conditii minime pentru ca un sportiv sa poate face performanta”, a spus Lucian Preutescu. “Se castiga putin de rugby. Finantarile au fost mici, dar am facut abstractie de acest lucru. Ne-am facut timp si pentru rugby. Am facut multe sacrificii”, a completat colegul sau de echipa, Alin Elisei.
Miercuri pleaca in cantonament la Malini, pe banii sponsorilor
Rugbistii suceveni vor pleca miercuri intr-un cantonament de o saptamana la Malini, dupa care vor intra in linie dreapta cu pregatirea returului Diviziei Nationale, programat sa debuteze pe 11 martie, cu o deplasare pe terenul liderului Tomitanii Constanta. “Sper sa avem rezultate multe mai bune in retur. Suntem echipa campioana de anul trecut si trebuie sa abordam fiecare meci la victorie. Va fi insa greu sa ne calificam in semifinale, tinand cont de ce transferuri din emisfera sudica au facut echipele aflate in fata noastra in clasament. Obiectivul este sa terminam sezonul regulat in primele cinci locuri”, a precizat antrenorul Marius Coltuneac.
Scrie un comentariu! la "CSM Bucovina Suceava și-a propus să revină în trei-patru ani în SuperLigă"

References: CSM 
 CSM 
 CSM 
 CSM 
 CSM

 CSM 
 CSM